Lebikya senyesa (2) (trutca ke Modigliani)

Lebikya senyesa ~ Nudo sdraiato (IT)

Lebikya senyesa ( italiavon Nudo sdraiato ) tir trutca lumkirafa gu 60 × 92 cm-, i puntalingeks keve stama skuyun gan Amedeo Modigliani italiaf lingesik bak 1917.

Bata trutca koe korikaf dotay koe Sinia re ( 2018 ) tigir.

 Pimtara 
Bata trutca tir tan losposaf grabom ke Modigliani.

Va senyesa lebikya iste ewava atoer. Battanya pokuon zo wir numen inaf bewotseem mevaron zo nedir. Kimi ke pandeem is nubeem is titak ke nugeem me tid. Gexata vane disukesik tigir ise itasoason rontion dizver. Kafkeem vadimeon senyemer, batdume va pinta ke awosk me wit. Alto moe keraf ilavadualt dayker nume va aftorikafa kevaxarama redur. Faltaf takak leve taka tigir ise do doma ke batakaf moek va tel lodaftaf seg ke ewava tadler. Rebava vadimazenton tigir.

Vaxe alto, abica ra ke ewava va disukera solpakesid. Vodjura va ewava tir rape bunera va afigasutera va lebaca ke bane sare, wori ikrarenuca me zo drigdar voxe gu kexuca zo nider. Nope bagaliuca is awiafa fentaluca ke ayikya, va lana vadjera va balumaks ke Modigliani rotrasit.

Bak 2015, bat lingeks pu siniaf dotayesik ika itaya vas 170 celemoy dollar talolk zo doleyer.

 Watsa va Lebaca 
Amedeo Modigliani tir lingesik dem kagrupepen is pilkapaf martig, dalon sposaf gu intyon delt isu ayikyafa lebaca. Nekev trelapafa klepa, va konaka sanoya lebaca lingeyer. Lana tid grupepena, don :

 Dere rupec 

 Stragela 

|style="vertical-align: top;"|

|}

Lebikya senyesa (2) (trutca ke Modigliani)
Lebikya senyesa (2) (trutca ke Modigliani)